ท่องเที่ยว-สายการบินเฮ! ครม.คลอดมาตรการ “ภาษี-การเงิน” เยียวยาพิษโคโรนา
ท่องเที่ยว-สายการบินเฮ! ครม.คลอดมาตรการ "ภาษี-การเงิน" เยียวยาพิษโคโรนา
ท่องเที่ยว-สายการบินเฮ! ครม.คลอดมาตรการ "ภาษี-การเงิน" เยียวยาพิษโคโรนา
4 ก.พ. 2563

ผู้สื่อข่าวรายงานว่า ที่ประชุมคณะรัฐมนตรี (ครม.) มีมติเห็นชอบมาตรการการเงินการคลัง เพื่อบรรเทาผลกระทบต่อภาคธุรกิจท่องเที่ยว ปี 2563 ประกอบด้วย มาตรการด้านการเงิน และมาตรการด้านภาษี โดยมาตรการด้านการเงิน เช่น ให้สถาบันการเงินของรัฐดำเนินโครงการสินเชื่อดอกเบี้ยต่ำเงื่อนไขผ่อนปรน สำหรับผู้ประกอบการท่องเที่ยวและที่เกี่ยวข้องที่ได้รับผลกระทบจากสถานการณ์ไวรัสโคโรนาสายพันธุ์ใหม่ เพื่อใช้เสริมสภาพคล่องในการดำเนินธุรกิจ และปรับปรุงสถานประกอบการ, มาตรการขยายเวลาชำระหนี้และค่าธรรมเนียม เพื่อแบ่งเบาภาระของผู้ประกอบการในช่วงที่ได้รับผลกระทบดังกล่าว
ส่วนมาตรการภาษี เช่น การขยายกำหนดเวลาการยื่นแบบแสดงรายการชำระภาษีเงินได้บุคคลธรรมดา ออกไปอีก 3 เดือน จนถึงเดือนมิ.ย.63, มาตรการภาษีเพื่อสนับสนุนการจัดอบรมสัมมนาภายในประเทศ และการปรับลดอัตราภาษีสรรพสามิตน้ำมันเชื้อเพลิงเครื่องบิน จากเดิม 4.726 บาท/ลิตร เหลือ 0.20 บาท/ลิตร เป็นการชั่วคราว เป็นต้น